પત્રકાર પરિષદમાં સ્મૃતિ ઇરાનીએ તેમના 4 વર્ષમાં ટફના આંકડા જણાવ્યા હતા. તે મુજબ વર્ષ 2014-15માં 61 કરોડ, 2015-6માં 92 કરોડ, 2016-17માં 199 કરોડ, 2017-18(અત્યાર સુધી)83 કરોડ રૂપિયાની સબીસીડીઓ મંજુર કરી છે. સ્પીનીંગ મિલોમાં એનપીએનો આંક વધુ છે. જ્યારે તેનાથી ઓછો પ્રોસેસિંગ, તેનાથી ઓછો ગારમેન્ટીંગમાં જ્યારે ટેકનીકલ ટેક્સટાઇલમાં સૌથી ઓછું છે. કેપીટલની સબસીડી અમે વધારી છે. ટેકનીકલ ટેક્સટાઇલ દેશમાં વધે તે માટે તેમાં સબસીડી વધારાઇ છે. બાકી બધા સેક્ટરને પૂરતો લાભ મળી ચૂક્યો છે. જોકે આ અંગે શહેરના વીવર્સ અગ્રણી મયુર ગોળવાલાના જ્ણાવ્યનુસાર, પાવરટેક્સ ઇન્ડિયાની પાવરલૂમ્સ સ્કીમમાં 8,12 અને 24 લૂમ્સને અપગ્રેડ કરવા ફંડ અપાય છે.જ્યારે સુરતના એકમોમાં 25થી વધુ લૂમ્સ છે માટે આ યોજનાનો લાભ સુરતને ના બરાબર મળ્યો છે. જ્યારે વીવર્સ અગ્રણી આશિષ ગુજરાતીના જ્ણાવ્યાનુસાર, જુની ટફની યોજનાની ઘણી બધી અરજીઓ પેન્ડીંગ છે. જેનું ફંડ કરોડોમાં છે.